Efter 2. verdenskrig blev skibet omdøbt til Santa Eliana. I 1960 blev hun ombygget og gjort bredere af Maryland Shipbuilding and Drydock, og omdannet til det første rene containerskib under amerikansk flag, der var beregnet til international handel. Hun havde nu en kapacitet på 382 containere under dæk og 94 på dæk. I 1964 blev hun omdøbt til SS Sea, og i 1965 til SS Mayaguez. Fra 1965 sejlede Mayaguez på en fast rute for Sea-Land Service, Inc som støtte for USA's tropper i Sydøstasien: Hong Kong – Sattahip, Thailand – Singapore. 7. maj 1975, en uge efter Saigons fald, forlod Mayaguez Hong Kong på hvad der skulle have været en rutinetur. Efter skibet igen var i amerikanske hænder, blev hun taget ud af tjeneste og til sidst skrottet i 1979.